Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako gaurkotasun handiko galdera, jakiteko zer neurri estruktural hartuko diren energia-hornidura eskuratu ahal izatea bermatze aldera (10-22/POR-00162).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakari María Chivite Navascués andreak Osoko Bilkuran ahoz erantzun dezan:

Pairatzen ari garen energia-krisia ondorio negargarriak izaten ari da, Ukrainako gerraren ondorioz larriagoturik, bai herritarrengan bai gure enpresa-ehunduran.

Berriki ezagutu ditugu Europar Batasunak, Estatuko Gobernuak eta Nafarroako Gobernuak ondorio horiek epe laburrean samurtze aldera hartutako talka-neurriak. Horri buruz:

Zer neurri estruktural hartzera doa Nafarroako Gobernua, bermatze aldera Nafarroako herritar eta industria guztiek oinarrizko energia-hornidurak eskuratu ahal izatea?

Iruñean, 2022ko apirilaren 3an

Foru parlamentaria: Laura Aznal Sagasti